મોટા સ્કોરનો પીછો કરવા ઉતરેલી મેહમાન ટીમની શરૂઆત ખૂબ જ ખરાબ રહી. માત્ર 6 રનના સ્કોરે ઓપનર માર્ટિન ગુપ્ટિલને ચહલે હાર્દિક પંડ્યાના હાથે ઝડપાવ્યો. થોડી વારમાં ઓપનર કોલિન મુનરોને ભુવનેશ્વર કુમારે જોરદાર રીતે બોલ્ડ કર્યો. ત્યારબાદ કેપ્ટન કેન વિલિયમ્સન (28) અને ટોમ લેથમે થોડા સારા શોટ્સ લગાવ્યા પણ તેઓ પોતાની ઈનિંગ્સને વધુ દૂર સુધી લઈ જઈ શક્યા નહીં. વિલિયમ્સનને પંડ્યાએ ધોનીના હાથમાં ઝડપાવ્યો જ્યારે લેથમ ચહલની બોલિગમાં ધોનીના હાથે સ્ટમ્પિંગ થઈ ગયો.